**A X B O R O T X A T I**

O‘zbekiston Respublikaasi Prezidentining 2019 yil 23 oktyabrdagi “O‘zbekiston Respublikasi qishloq xo‘jaligini rivojlantirishning 2020-2030 yillarga mo‘ljallangan strategiyasini tasdiqlash to‘g‘risida”gi PF-5853-sonli [Farmoni](http://lex.uz/docs/4780475) va 2019 yil 4 oktyabrdagi “2019-2030 yillar davrida O‘zbekiston Respublikasining «yashil» iqtisodiyotga o‘tish strategiyasini tasdiqlash to‘g‘risida”gi PQ-4477-son qarorining ijrosini ta’minlash maqsadida **2022 yil 4 noyabr kuni** Oziq-ovqat va qishloq xo‘jaligi sohasida strategik rivojlanish va tadqiqotlar xalqaro markazida **“Agroklasterlarni rivojlantirish istiqbollari: yutuqlar, muammolar va strategik yo‘nalishlar”** mavzusida respublika ilmiy-amaliy anjuman o‘tkaziladi.

Anjumanning **asosiy maqsadi** – ixtisoslashgan agroklasterlarni barqaror samarali faoliyatini yo‘lga qo‘yish va qishloq xo‘jaligida yuqori qo‘shilgan qiymat zanjirini mustahkamlash, qishloq hududlarini ijtimoiy-iqtisodiy jihatdan izchil rivojlantirish asosida aholining turmush darajasini yaxshilash, agroklasterlar va boshqa xo‘jalik sub’ektlari o‘rtasidagi shartnomaviy munosabatlardagi muammolarni bartaraf qilish hisoblanadi.

Anjumanda quyidagi yo‘nalishdagi masalalar muhokama qilinadi:

* ixtisoslashgan agroklasterlar faoliyatini samarali yo‘lga qo‘yish bo‘yicha davlat siyosatining ustuvor yo‘nalishlari;
* ixtisoslashgan agroklasterlarni tashkil qilish va rivojlantirishning tashkiliy, iqtisodiy, huquqiy va ijtimoiy asoslari;
* ixtisoslashgan agroklasterlar va boshqa xo‘jalik sub’ektlari o‘rtasida o‘zaro hamkorlik munosabatlarining huquqiy asoslari;
* yuqori qo‘shilgan qiymat zanjirini shakllantirish va mustahkamlashning asosiy yo‘nalishlari;
* agroklasterlar faoliyatini davlat tomonidan qo‘llab-quvvatlashning asosiy yo‘nalishlari;
* global iqlim o‘zgarishi va pandemiya sharoitida agroklasterlar faoliyatini rivojlantirishning asosiy yo‘nalishlari;
* agroklasterlar faoliyatida raqamli iqtisodiyot va IT texnologiyalarni joriy qilish masalalari;
* xorijiy davlatlar agroklasterlarining ilg‘or yutuqlarini respublikamizda joriy qilish imkoniyatlari;
* agroklasterlar faoliyatida kooperatsiya va integratsiya munosabatlarini rivojlantirish hamda malakali kadrlar bilan ta’minlash.

Anjuman **2022 yil 4 noyabrda** o‘tkaziladi va uning manzili to‘g‘risida qo‘shimcha xabar beriladi. Anjuman materiallari bo‘yicha ma’ruzalar to‘plami chop etiladi.

Ajuman ishtirokchilari quyida keltirilgan talablar asosida rasmiylashtirilgan maqolalarni (2 nusxada) **2022 yil 20 oktyabr, soat 18:00 gacha** bo‘lgan muddatda anjuman tashkiliy qo‘mitasi nomida taqdim qilishlari zarur.

**Manzilimiz:** 100140, Toshkent viloyati, Qibray tumani, Universitet ko‘chasi, 2 uy. Oziq-ovqat va qishloq xo‘jaligi sohasida strategik rivojlanish va tadqiqotlar xalqaro markazi. Anjuman o‘tkazish bo‘yicha tashkiliy qo‘mita. Elektron pochta: ooqxssrtxm@agro.uz orqali jo‘nalish mumkin.

Ma’ruzalarni rasmiylashtirishga doir talablar:

1. Maqolalar matni o‘zbek, rus va ingliz tillarida qabul qilinadi va 5 betdan oshmasligi lozim.

2. Maqolaning nomi A4 o‘lchamdagi qog‘ozning yuqori qismini o‘rtasida, katta harflar bilan bir intervalda yoziladi. Muallifning familiyasi, ismi va otasining ismi, ish joyi va lavozimi, ilmiy daraja va unvoni bir interval pastda kichik harflarda yozilishi zarur.

3. Maqolaning qator oralari 1,5 interval, 14 shriftda, chap, o‘ng, yuqori va pastki chegaralari mos ravishda 30, 15, 20 va 20 mm bo‘lishi lozim.

4. Maqolaning elektron varianti WindowsXP (Microsoft Word, RTF shaklida) dasturida Times New Roman redaktorida yozilgan holda jo‘natilishi shart.

Ma’lumot uchun A.X.Muxtorov (+99890 175-84-64, ye-mail: jahongir4@mail.ru) va N.N.Asqarovga (+99890 358-61-64, ye-mail: nozimjon\_25@mail.ru) murojaat etish mumkin.

***TAShKILIY QO‘MITA***